Calella

Calella és un municipi de la comarca del Maresme. És coneguda com la capital turística de la Costa del Maresme i es caracteritza per ser una ciutat cosmopolita i alegre amb un clima típic del Mediterrani. Està situada a 50 km de Barcelona, a 50 km de Girona i a 6 km del Parc Natural Montnegre-Corredor.

La configuració de la seva trama urbana, amb una gran zona de vianants i comercial —així com la disposició de 15 places, agradables espais verds i una gran oferta d'allotjament, fan de Calella una de les destinacions turístiques més importants del país.

Una oferta de prop de tres quilòmetres de longitud de platges i més de 180.000 m2 de sorra daurada i neta, aigües intensament blaves, i zones naturals —com el Parc Dalmau, el passeig de Manel Puigvert, el passeig de Garbí, El Far o Les Torretes—, fan de Calella una ciutat dinàmica, moderna i acollidora, que permet gaudir al visitant d'una destinació amb una singularitat pròpia.

Des de fa uns anys, s'ha endegat un procés ambiciós: esdevenir una ciutat de referència en el turisme esportiu, de salut, cultural i familiar. La clara aposta de la població per l'esport i la cultura es demostra en una àmplia oferta d'activitats esportives, culturals, artístiques, lúdiques i familiars promogudes per l'Ajuntament, així com en la gran varietat d'instal·lacions i disciplines esportives que es poden practicar a la ciutat.

Des del gener de 2016 Calella compta amb El Museu del Turisme,  una proposta museística única al món que té com a objectiu mostrar de manera atractiva, didàctica i participativa, la història del turisme i els seus efectes socioculturals i econòmics a nivell global.

Calella és una ciutat amb gairebé de 700  anys d'història. Ha estat, i és encara avui dia, una ciutat oberta al mar i a la muntanya, gelosa de la seva història, d'un passat ric en fets i sempre oberta a la catalanitat, que ha esdevingut, amb el pas dels anys, una comunitat receptora de persones nouvingudes de molts països, culturalment diferents, però amb una gran riquesa personal i col·lectiva.

Geografia 
 Llista de topònims de Calella (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

El terme municipal de Calella limita amb:

Respecte al seu terme municipal:
 al nord hi ha els turons, amb Can Carreras.
 a l'est hi ha el rierany dels Frares, que al sud separa el nucli urbà del barri del Poble Nou de Pineda.
 a l'oest, els turons arriben fins al mar formant una costa abrupta, anomenada popularment Les Roques, i on hi ha el far i les Torretes.
 al sud, hi ha el seu nucli urbà que arriba a l'oest fins a Les Roques. Entre el nucli urbà i el mar hi ha la via del tren, els passeigs marítims Manuel Puigvert (al centre) i el de les Palmeres, i finalment la platja que continua a l'est amb la del terme municipal de Pineda.
 la Riera de Calella, procedent del nord-est del terme, forma la vall d'en Guli; i que, al sud i passada la carretera, separa l'antic nucli urbà de la zona dels hotels (a l'oest), si bé aquesta zona dels hotels també s'ha estès al nord de la carretera per la vall d'en Guli.

Demografia 

Les següents dades del capítol procedeixen de la Informació de l'Institut d'Estadística de Catalunya.

Edat 
Població per grups d'edat (2019)

Creixement intercensal 2001-2011 de la població

Lloc de naixement 
Dades de l'any 2019

Història

De l'edat antiga al . El naixement de Calella. 
Les primeres restes que trobem a l'actual municipi de Calella, que daten dels segles I aC i I dC., corresponen a una vil·la romana coneguda com la vil·la del Roser, ja que se situen entorn del turó amb el mateix nom, prop de l'hospital de la ciutat.

No serà fins al  quan trobarem dades que afirmen l'existència del veïnat de Capaspre. Aquest petit nucli s'integrava a la parròquia de Pineda de Mar i depenia del senyor del castell de Montpalau. Estava format per un reduït nombre de masies situades al capdamunt de la riera, amb una capella dedicada a Sant Quirze i Santa Julita.

El topònim de Calella apareix documentat des del principi del . En aquell moment, alguns veïns van construir les primeres cases de pescadors prop de la desembocadura de la riera. El document més antic que fa referència a Calella és el testament del Bisbe Bernat Umbert, redactat el 1101.

Altres dates importants pel naixement de la ciutat són el 1327 (quan el vescomte Bernat II de Cabrera, senyor de Montpalau, donà el privilegi de tenir mercat, per fira, i la carta de poblament) i el 1338 (quan s'amplien els privilegis de mercat).

Aquests privilegis, confirmats el 1423 per Violant de Cabrera en nom del seu marit, i el 1426 pel mateix Bernat Joan de Cabrera, i el desenvolupament de la pesca, van afavorir el creixement urbà: durant el  moltes famílies pageses del veïnat de Capaspre i de pobles veïns abandonen els masos i s'instal·len a la vila, que comptava amb una torre de defensa i una nova capella dedicada a Sant Elm.

L'edat moderna 
Durant el s. XVI la ciutat va anar traçant el seu entramat urbà i, el 1525 el Papa hi autoritza construir una església. Tres anys després, s'inicien les obres del temple parroquial. Mentre durava la construcció, els calellencs rebien els sagraments a la capella de Sant Elm, dedicada a partir del  a Sant Quirze i a Santa Julita. El 1564 es consagra la nova església i el 1599 Gastó de Montcada, marquès d'Aitona i vescompte de Cabrera, atorga nous privilegis establint l'organització definitiva del consell municipal, representat per jurats i consellers, renovables anualment, i dividint els habitants en tres classes: acomodats, menestrals i jornalers. A la dècada de 1570, Abraham Ortelius cartografia per primera vegada el nom de Calella en un mapa de la península. El 1586 Calella ja comptava amb un plànol urbà fet a escala.

Després d'un llarg període d'estancament a causa de les guerres i les epidèmies que assolaren el país durant el , a partir del 1714, un cop acabada la guerra de Successió, la vila inicia un procés de creixement demogràfic i econòmic, passant dels 768 habitants del 1718 als 2.637 el 1787. Durant aquests anys, les tradicionals activitats agrícoles i pesqueres es van veure ampliades amb la construcció de vaixells. El darrer terç de segle, gràcies a la liberalització del comerç amb les colònies americanes, va ser l'època daurada del comerç ultramarí, que contribuí decisivament al desenvolupament industrial de tota la comarca. El 1790 ja hi havia més de 200 telers dedicats a la fabricació de mitges de seda i de cotó.

A la fi del segle, molts nous carrers s'havien afegit al nucli inicial, mentre els grans eixos de desenvolupament eren el carrer de l'Església i el carrer de Jovara.

Els segles XIX i XX 
Tot i les guerres i revolucions, l'activitat industrial (tèxtil) i el comerç transatlàntic mantenen la seva producció. A partir de 1854 s'inicia la construcció de grans vaixells i barques de pesca. El dia 1 d'agost de 1861 el tren arriba oficialment a Calella, tot i que ja feia parades a un baixador provisional des de 1859. La població començava un període de creixement des dels 3500 habitants el 1860 fins als 4316 de l'any 1900. La causa d'aquest creixement va ser la instal·lació de les primeres fàbriques mogudes a vapor, que va compensar el sotrac del comerç marítim causat per la pèrdua de les colònies.

Les primeres dècades del  van ser una època d'esplendor per a la indústria calellenca, estroncada per la guerra civil. La davallada del sector tèxtil va anar paral·lela a l'espectacular desenvolupament del turisme, sobretot a partir dels anys seixanta. Aquest procés queda reflectit clarament en la demografia: un fort creixement entre 1900 i 1930, un estancament entre 1930 i 1960, i un creixement espectacular durant els anys seixanta i setanta.

En els anys 1970 i fins a la meitat dels anys 1990, va ser un destinació turística molt important per al turisme centreeuropeu (alemany, holandès, danès, anglès, francès), i així va ser coneguda popularment com a Calella dels Alemanys, ja que se n'arribà a triplicar la  població en la temporada alta de turisme (que coincideix amb final de la primavera, l'estiu i el principi de tardor). Actualment s'ha ampliat la varietat turística, arribant a rebre visitants de pràcticament tots els països d'Europa.

Llocs d'interès històric i patrimonial 
Església de Santa Maria i Sant Nicolau L'any 1525 Calella obtingué del papa Climent VII la butlla que li atorgava el dret a constituir-se en parròquia independent. La construcció del nou temple fou encomanada al mestre d'obres barceloní Pere Suarís el 1539. Posteriorment l'obra fou confiada al constructor Antoni Mateu, però la seva mort prematura va obligar a contractar el famós escultor i mestre d'obres Jean de Tours, que va morir a Calella el 1563 deixant l'obra inacabada. Finalment, s'encarregà l'enllestiment del temple als mestres Joan Soler, calellenc, i Perris Rohat, francès resident a Mataró. La nova església va ser consagrada el 1564.

La portada, d'estil barroc, obra de Jean de Tours, consta d'un retaule de pedra del , d'estil plateresc, amb els caps dels dotze apòstols. A la fornícula hi ha Sant Nicolau de Bari, sota l'advocació del qual junt amb la de Santa Maria va ser consagrada la parròquia.

Capella de Sant Quirze i Santa Julita A finals del  Calella tenia una capella dedicada a Sant Elm, prop de la platja, que va ser habilitada com a parròquia el 1528, mentre es construïa la nova església de Santa Maria i Sant Nicolau. El mes de març de 1820, els patrons de Calella, Sant Quirze i Santa Julita, són acollits a la capella de Sant Elm degut a l'esfondrament de l'ermita situada a la riera de Capaspre, canviant-ne l'advocació. .

Can Galceran (can Giol) Iniciada la seva construcció el 1430, fou engrandida en dates posteriors mitjançant diferents compres de terrenys, podent considerar-se la totalitat com una obra dels segles XV i XVI. Fou la casa pairal de les nissagues dels Monet Ballester (segle XV) i després Galceran (). Els elements a destacar són la portalada de punt rodó, els finestrals renaixentistes, l'escut parlant (un galceran, arbust) i el matacà sobre la porta principal. L'esgrafiat clàssic imitant carreus es troba molt deteriorat.

Can Salvador de la Plaça Esplèndid casal amb teulada a 4 vessants, aixecat al . Aquesta casa pot ser considerada com una de les primeres que formaren l'actual nucli urbà de Calella al voltant del mercadal. Els seus elements més destacats són el seu portal renaixentista, la decoració dels finestrals i el matacà defensiu sobre l'angle del carrer Bartrina, el carrer que donava a mar. Actualment és la seu de la Biblioteca municipal.

Can Bartrina Casa pairal dels Coma de Capaspre, amb escut sobre la porta, i també dels Bataller i després dels Prim, notaris barcelonins. Els seus elements singulars són la portalada, els finestrals, els seus esgrafiats clàssics i la torre defensiva per a protegir la façana,amb cantoneres de pedra i coronada amb un matacà del qual només en resten les mènsules que el sostenien. El conjunt, junt amb la torre de defensa, va quedar completat al .

Can Basart Antigament havia estat la casa de la família Pla, que va enllaçar amb la família Basart a principis del . La casa és d'estil barroc i part de la façana conserva els esgrafiats amb motius geomètrics.

(Fonts: Ruta Renaixentista / “Compilació Històrica de Calella”, de Domènec Mir. Ed. Cedro, 1982)

Far És un dels símbols més característics de la ciutat. Està situat al cim del Capaspre, al mateix lloc on s'havia alçat una antiga torre medieval. Fou inaugurat l'any 1859, amb una llanterna de llum d'oli d'oliva. El far albergava la vivenda del faroner en planta baixa, i tant la llanterna com l'edifici ha patit diverses modificacions al llarg del temps. Des del 2011 alberga el Centre d'Interpretació del Far de Calella, on s'expliquen les relacions de comunicació del far envers el seu entorn.

Torretes A mitjan  van ser construïdes al cim del Capaspre dues torres, una d'ús civil i l'altre militar, destinades a la transmissió de senyals òptics mitjançant el sistema de telegrafia òptica.

(Fonts: POUM i “Les Torretes de Calella un estudi”, de Pere F. Porti i Gallart. Ajuntament de Calella, 1984.)

Obres de l'arquitecte Jeroni Martorell Terrats:

Parc Dalmau Extensa zona verda situada al centre de la ciutat, projectada a finals dels anys 20 del  a partir de la compra del terreny de la finca de can Pelayo per part de l'Ajuntament, presidit llavors per Jaume Dalmau. És un paratge únic per passejar i gaudir de la natura, amb un itinerari botànic i paratges com la Font dels Lleons o el Pati de l'Ós. Acull anualment l'Aplec de la Sardana i diversos actes culturals i festius. Dins el Parc s'hi construí, l'any 1937, un Refugi Antiaeri per protegir la població dels bombardejos de la Guerra Civil

Passeig de Manuel Puigvert Paral·lel a la platja s'estén aquest passeig arbrat amb plataners centenaris, que ha esdevingut una de les icones de la ciutat. L'alcalde Manuel Puigvert (1843-1913) va embellir aquest entorn transformant-lo en un lloc d'oci i relació social, un espai ideal per gaudir de l'ombra i la brisa marina de les caloroses tardes d'estiu. Jeroni Martorell feu construir una magnífica balustrada ornamentada amb fanals, copes i escalinates. Al Passeig s'hi desenvolupen, entre moltes altres activitats, la Fira de Calella i l'Alt Maresme o la prova esportiva Ironman.

Mercat municipal Edifici d'estil noucentista construït l'any 1927 a l'antiga plaça de l'Hostal (o del Rei). Consta d'una sola nau de 15x24 metres, i una porxada a la façana principal del carrer Sant Joan. Al seu costat hi ha una torre d'aigües semblant a la de l'escorxador. El mercat disposava d'un annex de porxos coberts a l'altra banda de la carretera, del mateix estil, ja desapareguts.

Antiga biblioteca Costa i Fornaguera L'edifici, que segueix l'estil noucentista del mercat i l'escorxador, fou projectat com a grup escolar i s'inaugurà l'any 1923, sota l'alcaldia de Narcís Baronet. Més tard, l'any 1931, s'instal·là la biblioteca popular a la primera planta. La planta baixa es divideix en dues ales a l'entorn d'un pati central, mentre que l'entrada principal de la façana consta d'un porxo amb columnes clàssiques que suporten arcs de mig punt. Actualment és la seu de la llar d'infants municipal El Carrilet.

Antic escorxador municipal Construcció noucentista, coetània del mercat i la biblioteca, inaugurada l'any 1927. Originalment presentava unes construccions annexes per als corrals, cambres frigorífiques o la casa del vigilant. Al seu costat també s'hi construí una torre d'aigües.

(Fonts: POUM i “Jeroni Martorell i Terrats, un arquitecte per a Calella”. Ajuntament de Calella. 2004.)

Cultura 
Tradició oral – La història de “La Llopa”

La figura de la Llopa de Calella prové d'un fet ocorregut a l'entorn de 1920: en Quico de ca l'Urreli, rabasser de les terres d'en Francesc d'Assís Bartrina, explicà a la gent de la taverna de can Banús que havia vist un llop en baixar pel torrent de Can Comas. Al cap d'uns dies, feu saber a l'alcalde Casillanis que havia vist dos llops més. Alarmats, pagesos, voluntaris i uns quants sometents sortiren a cercar-los, matant un dels dos animals i l'exposaren a la porxada de l'horta de l'alcalde per tal que tot el poble el veiés.

Però la realitat era que aquella parella d'animals eren uns gossos llop d'una finca situada entre Sant Pol de Mar i Calella, que cada dia passejaven fins a l'escorxador per atipar-se de les deixalles. Des de llavors, els ciutadans dels pobles dels voltants, en referir-se als calellencs, exclamen en to burleta “Calella, la Llopa!”.

(Font:  "Anècdotes, Fets i Personatges de la Calella antiga". Calella, 1978)

Principals esdeveniments culturals 
 Aplec de la Sardana: el primer diumenge de juny. Se celebra des de 1926.
 Festa major petita: 16 de juny, en honor de sant Quirze i santa Julita.
 Festa major de la Minerva: 23 de setembre
 Fira de Calella i l'Alt Maresme: la fira, celebrada el mes de setembre, pretén ser una mostra dels productes i de les tradicions catalanes
 Festa de la Cervesa (Oktoberfest): intentant emular la tradició alemanya, durant el mes d'octubre una gran carpa acull bandes d'arreu i ofereix una mostra culinària de productes d'aquell país.
 Rua de Carnaval de l'Alt Maresme
 Setmana de la Salut: "Per la teva salut Vincula't"
 Fira Animalista
 Festival de Cant Coral Europeu
 Moments de Flors
 Festimatge
 Screamin' Festival
 Calella Film Festival
 Festival Nits d'Estiu a Calella
 Festival Internacional de Folklore "Alegria"
 Calella Folk Festival
 Fira Renaixentista
 Concurs de Teatre Amateur
 Calella Rockfest Festival
 Festival Internacional "Canta al Mar"
 Temporada lírica
 Calella està de Moda
 Jornades Internacionals Folklòriques de Catalunya 
 Fira de la Gent Gran
 Jocs Florals
 Fira del Llibre
 Fira del Disc
 Calella Film Festival
 Fira Medieval 
 Tirada de l'Art

Museus 
Museu del Turisme. El Museu del Turisme a Calella neix com una proposta museística única al món que té com a objectiu mostrar de manera atractiva, didàctica i participativa la història del turisme i els seus efectes socioculturals i econòmics a nivell global. El Museu del Turisme (MUTUR) proposa un passeig a través de la història del turisme, explicant des de les rutes dels primers viatgers i exploradors fins a l'actualitat.

Museu-Arxiu Josep Maria Codina Bagué. Està situat en un gran casal dels segles XVl i XVll que al llarg dels anys s'ha destinat a usos diversos. Des de 1979 és la seu de Museu-Arxiu. Aquest és un museu local pluridisciplinar que investiga, conserva i difon els diferents aspectes del patrimoni de la ciutat. S'hi exposen col·leccions de temàtiques variades, destacant entre d'altres, les dedicades al passat tèxtil, al comerç amb ultramar, la Pinacoteca Gallart, la Farmàcia Barri o les puntes de coixí.

Centre d'Interpretació del Far. Entorn de la figura del Far de Calella, el centre pretén explicar les relacions de comunicació d'aquest envers el seu entorn des de tres punts de vista: les comunicacions marítimes per la seva funcionalitat intrínseca d'orientació a les embarcacions, les comunicacions terrestres a través de la telegrafia òptica que podem contemplar en les Torretes, tocant al Far, i la comunicació urbana, amb la ciutat, a través de les campanes de l'església i els diversos campanars.

Refugi Antiaeri. A Calella, durant la Guerra Civil, es van construir tres refugis, el del Roser, el del Parc i el de la Granja, els quals van protegir la població dels bombardejos aeris. El refugi del Parc va ser construït seguint el model de mina d'aigua, amb una galeria principal visitable i tres galeries transversals. La visita a l'interior del refugi es complementa amb plafons explicatius, museografia específica i un documental amb el testimoni de calellencs que van patir la Guerra.

Entitats i associacions 
Calella compta amb un gran teixit associatiu amb una intensa activitat associativa.

Audiovisuals 
L'ajuntament de Calella forma part, des del 2010, de Catalunya Film Comission, una xarxa d'oficines d'atenció als rodatges arreu del territori Català creada per facilitar els rodatges als seus espais. Amb aquesta intenció, l'Ajuntament ha creat Calella Film Office, servei públic i gratuït que dona assistència als rodatges i produccions audiovisuals en la cerca de localitzacions, gestió de permisos, per fer de Calella una Ciutat Plató.

Principals esdeveniments audiovisuals

 Calella Film Festival
 Festimatge

Economia : Turisme i Comerç 
El sector de serveis i concretament el del turisme constitueix clarament el motor de l'economia del municipi.

Calella és destinació turística des que els primers turistes van descobrir la ciutat, quan els calellencs vivien de la pesca i del camp, primer, i de la indústria tèxtil, després. Amb els anys, el turisme ha esdevingut el motor de l'economia de la ciutat. Als elements naturals com el sol i la platja, s'hi han afegit atractius com turisme esportiu, que és aquell en que el motiu principal del viatge és la pràctica d'algun tipus d'esport o activitat física i la visita de la ciutat per presenciar ‘in situ’ una competició o un esdeveniment esportiu, turisme familiar i turisme cultural. En aquests ultims anys l'Ajuntament de Calella ha fet una aposta per l'organització d'esdeveniments esportius i culturals amb dimensió internacional per posicionar el municipi a nivell internacional com a destinació de turisme familiar i esportiu. Des de l'any 2009 Calella gaudeix de la distinció de Destinació de Turisme Esportiu (DTE) per la promoció i comercialització de la seva oferta turística relacionada amb l'oferta multiesportiva, i a l'any 2014 l'Agència Catalana de Turisme va atorgar a Calella la certificació de Destinació de Turisme Familiar, certificació que s'atorga a les destinacions que disposen d'una oferta certificada d'establiments d'allotjament, restauració, i d'oci i lleure adreçats als més petits.

El comerç és un factor econòmic molt important a Calella. Els seus carrers més cèntrics conformen un gran centre comercial amb una oferta molt variada i amb un ric mixt comercial amb més de 1000 establiments de comerç i serveis. L'atracció d'aquest centre comercial rau en la combinació de la modernitat de la majoria dels seus comerços amb establiments més tradicionals i originals.

Els sectors que destaquen amb més establiments són els de complements per a la persona, serveis, alimentació i restauració, amb una gran oferta gastronòmica.

Es destaquen comerços centenaris, comerços de proximitat, botigues de gran qualitat i establiments amb marques de prestigi que generen, entre tots, un dinamisme econòmic molt important pel municipi. Calella compta també amb el mercat municipal, obert de dimarts a dissabte, i un mercat setmanat que se celebra els dissabtes, just davant del mercat municipal .

Tots els comerços poden obrir cada dia de l'any, inclòs festius.

Els comerciants de Calella participen d'una manera molt activa en la dinàmica agenda d'activitats i esdeveniments del municipi. Les activitats de dinamització comercial més destacades són La Botiga al Carrer, Calella està de Moda, la Fira de Nadal, activitats infantils i música al carrer entre altres.

Resta un sector agrari dedicat a la maduixa. Cal destacar l'associació d'empreses majoristes de fruites i hortalisses i recol·lectors (UMAC).

Esport 
La Fundació Catalana per a l'Esport va atorgar l'any 2019 a la ciutat de Calella el títol de “Capital Catalana de l'Esport”. Calella ha esdevingut la primera localitat en obtenir aquesta capitalitat, títol atorgat a un poble o ciutat catalana amb l'objectiu de fer-la vila de referència esportiva al llarg de l'any i fomentar els valors de l'esport.

Durant més de 60 anys, Calella ha estat reconeguda com una de les destinacions turístiques de referència a nivell nacional i europeu, i ja també des dels inicis de l'activat turística una sèrie d'empresaris i entitats esportives de la ciutat van veure en l'esport un actiu econòmic important. L'organització de torneigs internacionals d'handbol, de futbol i estades esportives van ser l'embrió de l'actual distinció de turisme esportiu. Però també el turisme intern, sobretot barceloní, va contribuir al desenvolupament de clubs i instal·lacions importants en els camps de la vela, la natació, el tennis i molts altres esports.

Tot això ha fet que Calella, any darrere any, hagi anat incrementant de forma notable el gran potencial de la ciutat en l'àmbit de l'esport. Un municipi amb un teixit associatiu ric i divers, on s'hi practiquen 49 disciplines esportives, 43 de les quals estan reconegudes per federacions, amb 32 entitats esportives, 15 escoles esportives de clubs, 9 instal·lacions esportives públiques, 11 instal·lacions privades i 16 espais esportius de lliure utilització.

Calella és una de les ciutats de Catalunya amb el pes econòmic de l'esport per habitant més elevat, i on la ràtio de persones vinculades a l'esport en relació a la població total també és de les més elevades del país. Aquests indicadors ens situen en una població esportivament activa i forjada en els valors que l'esport transmet. Les condicions climatològiques i geogràfiques han afavorit una gran diversitat de pràctiques esportives, amb esports de pista, esports a l'aire lliure i activitats esportives de mar i de muntanya. Sens dubte, aquest substrat social, tan actiu i dinàmic en el foment i la pràctica esportiva, generen dinàmiques i sinergies molt fortes en el dia a dia de la ciutat i permet que es proposin, programin i s'organitzin infinitat de competicions i activitats esportives.

La ciutat de Calella acull cada any més d'un centenar d'esdeveniments esportius de caràcter extraordinari, en multitud d'esports i en una gran diversitat d'espais del municipi, així com també un elevat nombre de concentracions esportives i altres activitats relacionades amb la pràctica esportiva, amb participació de gent de totes les edats, provinents de molts països del món.

Gràcies a l'oferta multiesportiva que ofereix la ciutat, Calella té el segell de Destinació de Turisme Esportiu des de l'any 2009. També ha estat reconeguda com a Destinació de Marxa Nòrdica, Destinació de Cicloturisme, Territori Special Olympics i Territori Triatló. Així mateix, Calella ha estat Vila Europea de l'Esport 2016, Ciutat del Bàsquet Català 2018 i, com ja hem dit, Capital Catalana de l'Esport 2019. Aquest mateix any 2019, la ciutat ha consolidat el programa de banc de proves d'innovacions i tecnologies esportives “Calella Sport City Lab”,  i ha rebut el “Premi Catalunya a la Gestió Esportiva”.

Justament per aquesta trajectòria en l'àmbit esportiu, la ciutat de Calella participa des de fa anys en els Cercles de Comparació Intermunicipals d'Esports i en la Xarxa d'Organitzadors d'Esdeveniments Esportius, ambdós promoguts per la Diputació de Barcelona.

Dels esdeveniments esportius de caràcter extraordinari, cal destacar-ne els següents, alguns d'ells ja celebrats i altres que se celebren de forma regular cada any:

 Torneigs de bàsquet adaptat.
 Jocs Special Olympics.
 Campionats de Catalunya Special Olympics.
 Torneigs internacionals de tennis taula, handbol, futbol, handbol platja i vòlei platja.
 Torneigs internacionals i de Catalunya d'esport base.
 Campionats de bàsquet, bàsquet 3x3, bitlles catalanes, tennis, pàdel, natació i triatló.
 Primera etapa de la Volta Ciclista a Catalunya, durant molts anys.
 Primera etapa de la 100 Volta Ciclista a Catalunya.
 Mitja Marató “Costa Barcelona Maresme”.
 Open d'Handbol Platja “Ciutat de Calella”.
 Marxes populars.
 Marxa de Resistència “La Llopa”.
 Cros “Ciutat de Calella”
 Curses dels 100 km i de les 6 hores de Calella.
 Cursa Circuit Maresme 5K.
 Travessia a la Platja de Calella.
 Ironman 70.3 Barcelona.
 TriCircuit de triatló.
 Olimpíades de la Gent Gran de Calella.
 Catalunya Open Dards Internacional.
 Tallers i clínics esportius (marxa nòrdica, bàsquet, handbol, tennis taula, futbol, vòlei platja).
 Ironman Barcelona.
 24 Hores de Tennis, Pàdel i Bàsquet.
 Regates de vela.
 ... i moltes més.

Esports que es poden practicar a Calella:

 Activitats subaquàtiques
 Aigües obertes
 Atletisme
 Ball esportiu
 Basquetbol
 Basquetbol 3x3
 Billar
 Bitlles catalanes
 Bowling
 Caça
 Caiac de mar
 Ciclisme en bicicleta tot terreny
 Ciclisme en carretera
 Cicloturisme
 Dards
 Discapacitat física
 Discapacitat intel·lectual
 Excursionisme esportiu
 Escacs
 Escalada en boulder.
 Futbol onze
 Futbol sala
 Futbol set
 Gimnàstica aeròbica i fitnes
 Handbol
 Handbol platja
 Hípica.
 Judo
 Marxa nòrdica
 Natació
 Natació sincronitzada
 Orientació
 Pàdel
 Pàdel surf
 Patí català de vela
 Patinatge artístic
 Pesca esportiva càsting
 Pesca marítima d'embarcació
 Petanca
 Powerlifting
 Skate-board
 Tai txi
 Tennis
 Tennis de taula
 Tennis platja
 Triatló
 Vela lleugera
 Voleibol
 Vòlei platja
 Waterpolo

La ciutat de Calella està atenent totes aquelles activitats, programes i projectes que incideixin en els objectius plantejats pel municipi, amb els valors de l'esport, la pràctica de l'activitat física per a totes les edats, l'esport per a les dones i els homes sense discriminacions ni barreres, l'esport adaptat per a les persones amb dificultats, la salut a través de la pràctica esportiva i tants i tants beneficis inherents al voluntariat, la capacitat de compartir, les bones pràctiques, els bons hàbits, la socialització, la inclusió, la tolerància, la generositat, l'esperança, la fortalesa, la paciència, la motivació, la confiança i la comprensió.

En aquest sentit, Calella segueix treballant diverses propostes esportives i programes d'àmbit esportiu, social i de salut, alguns ja realitzats i altres amb continuïtat de futur:

 Programa Esport i Salut per a la Gent Gran, una proposta que està creixent, amb activitats de tai-txi, gimnàstica de manteniment, meditació, orientació i senderisme.
 Programa de Caminades de Marxa Nòrdica per a la Gent Gran, de la Diputació de Barcelona.
 Programa Pas a pas fem salut: caminades de descoberta. Juntament amb el CAP de Calella i les àrees de Salut i Esports de l'Ajuntament de Calella. Caminades temàtiques amb objectius d'activitat física, salut i coneixement de la ciutat i el seu entorn.
 Programa FutbolNet, conjuntament amb la Fundació del FC Barcelona i la Diputació de Barcelona, per a nens i nenes amb risc d'exclusió social.
 Programa de Portes Obertes a la Zona Esportiva “La Muntanyeta”, els caps de setmana, per facilitar la pràctica esportiva per a tothom, de forma lliure i no organitzada.
 Passejades saludables en bicicleta, estands informatius sobre hàbits saludables i propostes de rutes saludables.
 Edició del mapa/guia “Calella i el seu entorn”, editat per Editorial Alpina.

Instal·lacions esportives públiques de la ciutat de Calella:

 Zona Esportiva “La Muntanyeta”. Atletisme, futbol onze, futbol set, futbol sala, bitlles catalanes, basquetbol, patinatge artístic i gimnàs.
 Pavelló Municipal d'Esports “Parc Dalmau”. Basquetbol i handbol.
 Camp de Futbol de Mar. Futbol onze i futbol set.
 Instal·lacions Esportives “Fàbrica Llobet” 1. Tennis de taula.
 Instal·lacions Esportives “Fàbrica Llobet” 2. Escalada en boulder.
 Piscina Municipal “Dorly Ströbl”. Natació, natació sincronitzada i gimnàs.
 Base Nàutica Municipal. Vela lleugera, caiac de mar, pàdel surf i patí català de vela.
 Club Esportiu Subaquàtic Calella. Activitats subaquàtiques.
 Club de Pesca Esportiva Calella. Pesca marítima d'embarcació.

La ciutat disposa d'altres equipaments esportius no públics:

 Piscina olímpica del Crol Centre Calella. Natació i waterpolo.
 Espai Silence Spa&Thalasso Fitness. Fundació Creu Groga.
 Club Tennis Calella. Tennis i pàdel.
 Pàdel Centre Calella. Pàdel.
 Club Nàutic Calella. Vela lleugera, caiac de mar, pàdel surf i patí català de vela.
 Centre d'Iniciatives i Serveis Esportius CISE. Gimnàs.
 Saló de Billar Pool 333. Billar.
 Bowling Calella. Bowling.
 Club d'Escacs Calella “L'Amistat”.
 Ranxo Bonanza. Hípica.
 ... i altres gimnasos i sales esportives.

Calella està comunicada amb el mar i la muntanya, a peus de la Mediterrània i propera al Parc Natural del Montnegre Corredor, amb els contraforts de la Serralada Litoral ben a prop, que permeten la realització d'un elevat nombre de rutes marítimes i terrestres. Així, s'escau relacionar les propostes següents:

 Via Brava de Calella, per a la pràctica de natació en aigües obertes.
 Zona de les Roques, per a la pràctica d'activitats subaquàtiques.
 Litoral marítim, per a la pràctica d'activitats nàutiques de tot tipus.
 Circuit inclusiu, amb tres recorreguts per a persones amb discapacitat.
 Circuit fix d'orientació, amb dos recorreguts de 15 i 25 fites.
 Via Marina del Camí de Sant Jaume.
 Camí de Mar, per la façana marítima.
 Rutes de l'Esquirol, el Corb Marí i la Guilla.
 Una trentena de rutes de descoberta de la ciutat i el seu entorn natural.
 Deu rutes de dificultats diverses, incloses en el mapa i guia “Calella i el seu entorn”.
 Una gran quantitat de propostes de rutes per fer a peu, en bicicleta de carretera i en bicicleta de muntanya.

Segons una enquesta d'hàbits esportius, feta a ciutadans i ciutadanes de Calella majors de 16 anys, les dades més rellevants de la pràctica esportiva a la ciutat són les següents:

 Prop del 50% diuen que fan esport.
 Quan es pregunta per les activitats físiques realitzades alguna vegada els darrers mesos (córrer, anar en bicicleta, caminar, petanca, nedar, etc...), el percentatge augmenta i s'apropa al 90%.
 Per sexes, les dones i els homes mostren uns percentatges molt similars de pràctica esportiva.
 Les activitats físiques més realitzades són caminar, córrer, anar en bicicleta i nedar.
 La principal motivació per a la pràctica esportiva és la diversió, seguida molt a prop per raons de salut i més enrere per estar en forma.
 Del conjunt dels practicants d'activitats esportives a Calella, només una mica més del 30% fan ús de les instal·lacions esportives de la ciutat. La gran majoria utilitzen els espais naturals, a l'aire lliure.

“No faig activitat física per afegir dies a la meva vida, sinó per afegir vida als meus dies” (Anònim).

Equipaments Sanitaris 
 Hospital Sant Jaume: centre Hospitalari amb 160 llits d'atenció a pacients aguts, 10 places de cirurgia sense ingrés, 5 sales d'operacions, 3 sales de part, 25 consultes externes, 7 places d'hospital de dia, 22 boxs d'urgències
 Centre d'atenció Primària CAP
 Creu Groga: centre de medicina privada amb 35 especialitats, un quadre mèdic de 123 metges i més de 27 tècnics i professionals més.
 Tres centres de dia per gent gran (80 places)
 Cinc residències per gent gran (496 places)

Galeria de fotos

Punts d'interès situats al mapa

Referències

Bibliografia 

 Mir i Moragas, Domènec: Compilació històrica de Calella. Ed. Cedro, 1982.
 Josep M. Massons: Història de la Ciutat de Calella. Ed. de l'Arxiu Municipal de Calella, 2005.
 Giol Galceran, Albert. Calella. Su Origen y evolución. Calella, 1953

Vegeu també 
 Calella de Palafrugell

Enllaços externs 

 Calella, pàgina oficial de turisme de l'ajuntament.
 Pàgina web de l'Ajuntament
 Patrimoni històric i artístic de Calella a Pobles de Catalunya.